กกร.ถกพรุ่งนี้ปรับค่าแรงขั้นต่ำ
กกร.ถกพรุ่งนี้เล็งปรับขึ้นค่าแรงขั้นต่ำ-ทำคู่มือแนะนำผู้ประกอบการบริหารจัดการความเสี่ยงรับบาทแข็งค่า
3 ต.ค. 2553

กกร.ถกพรุ่งนี้เล็งปรับขึ้นค่าแรงขั้นต่ำ-ทำคู่มือแนะนำผู้ประกอบการบริหารจัดการความเสี่ยงรับบาทแข็งค่า
นายพยุงศักดิ์ ชาติสุทธิผลประธานสภาอุตสาหกรรมแห่งประเทศไทย (ส.อ.ท.) เปิดเผยว่า พรุ่งนี้ (4ต.ค.) จะมีการประชุมคณะกรรมการร่วมภาครัฐ และเอกชน3สถาบัน หรือ กกร.ประจำเดือนต.ค. ซึ่งจะมีการหารือถึงแนวทางการปรับขึ้นค่าแรงขั้นต่ำ และสถานการณ์ค่าเงินบาทที่แข็งค่าขึ้น เพื่อเสนอต่อธนาคารแห่งประเทศไทย เบื้องต้นอาจให้มีการจัดทำคู่มือแนะนำวิธีการบริหารความเสี่ยงให้กับผู้ประกอบการ  
ส่วนสถานการณ์ทางการเมือง ที่มีเหตุระเบิดเกิดขึ้นรายวัน ในกรุงเทพมหานครนั้น ประธานสภาอุตสาหกรรมแห่งประเทศไทย ระบุว่า ภาคเอกชนยังไม่รู้สึกกังวล โดยมองว่าอาจจะเป็นความขัดแย้งส่วนตัว แต่อย่างไรก็ตาม หากสถานการณ์บานปลาย ย่อมส่งผลกระทบต่อความเชื่อมั่นอย่างแน่นอน